Απόφαση της Επιτροπής

της 27ης Φεβρουαρίου 2001

για την τροποποίηση, για τρίτη φορά, της απόφασης 96/233/ΕΚ για τον καθορισμό του καταλόγου των εγκεκριμένων εκμεταλλεύσεων ιχθυοκαλλιέργειας στη Δανία

[κοινοποιηθείσα υπό τον αριθμό Ε(2001) 453]

(Κείμενο που παρουσιάζει ενδιαφέρον για τον ΕΟΧ)

(2001/185/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 6,

Εκτιμώντας τα ακόλουθα:

(1) Η Δανία έλαβε το καθεστώς εγκεκριμένης ζώνης απαλλαγμένης από τη λοιμώδη αιματοποιητική νέκρωση (ΛΑΝ) για όλο το έδαφός της με την απόφαση 93/74/ΕΚ της Επιτροπής(3), όπως τροποποιήθηκε τελευταία από την απόφαση 1999/489/ΕΚ(4).

(2) Τα κράτη μέλη δύνανται να λάβουν, για τις εκμεταλλεύσεις ιχθυοκαλλιέργειας που βρίσκονται σε μια εγκεκριμένη ζώνη, όσον αφορά την ιογενή αιμορραγική σηψαιμία (ΙΑΣ), το καθεστώς εγκεκριμένης εκμετάλλευσης που είναι απαλλαγμένη από την εν λόγω νόσο.

(3) Ο κατάλογος των εγκεκριμένων εκμεταλλεύσεων στη Δανία καθορίστηκε με την απόφαση 96/233/ΕΚ(5), όπως τροποποιήθηκε τελευταία από την απόφαση 1999/512/ΕΚ(6).

(4) Η Δανία υπέβαλλε στην Επιτροπή τα δικαιολογητικά σχετικά με την παραχώρηση, σε δύο επιπρόσθετα ιχθυοτροφεία, καθεστώτος εγκεκριμένης εκμετάλλευσης ευρισκόμενης εντός μη εγκεκριμένης ζώνης, όσον αφορά την ΙΑΣ, καθώς και τις εθνικές διατάξεις που διασφαλίζουν την τήρηση των σχετικών κανόνων για τη διατήρηση του καθεστώτος της έγκρισης.

(5) Η Επιτροπή και τα κράτη μέλη προέβησαν στην εξέταση των δικαιολογητικών που υπεβλήθησαν από τη Δανία γι' αυτές τις εκμεταλλεύσεις.

(6) Από την εξέταση αυτή προκύπτει ότι οι οικείες εκμεταλλεύσεις πληρούν τις απαιτήσεις που προβλέπει το άρθρο 6 της οδηγίας 91/67/ΕΟΚ.

(7) Ως εκ τούτου, οι εκμεταλλεύσεις αυτές δύνανται να τύχουν του καθεστώτος εγκεκριμένης εκμετάλλευσης σε μια μη εγκεκριμένη ζώνη.

(8) Οι εκμεταλλεύσεις αυτές θα πρέπει να προστεθούν στον κατάλογο των είδη εγκεκριμένων εκμεταλλεύσεων.

(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 96/233/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 27 Φεβρουαρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 46 της 19.2.1991, σ. 1.

(2) ΕΕ L 189 της 3.7.1998, σ. 12.

(3) ΕΕ L 27 της 4.2.1993, σ. 35.

(4) ΕΕ L 190 της 23.7.1999, σ. 41.

(5) ΕΕ L 77 της 27.3.1996, σ. 33.

(6) ΕΕ L 195 της 28.7.1999, σ. 37.

ΠΑΡΑΡΤΗΜΑ

ΕΓΚΕΚΡΙΜΕΝΕΣ ΙΧΘΥΟΤΡΟΦΙΚΕΣ ΕΓΜΕΤΑΛΛΕΥΣΕΙΣ ΣΤΗ ΔΑΝΙΑ ΟΣΟΝ ΑΦΟΡΑ ΤΗΝ ΙΑΣ

1. Vork Dambrug DK - 6040 Egtved

2. Egebæk Dambrug DK - 6880 Tarm

3. Søstremosegård DK - 4400 Kalundborg

4. Bækkelund Dambrug DK - 6950 Ringkøbing

5. Borups Geddeopdræt DK - 6950 Ringkøbing

6. Bornholms Lakseklækkeri DK - 3730 Nexø

7. Langes Dambrug DK - 6940 Lem St.

8. Brænderigårdens Dambrug DK - 6971 Spjald

9. Siglund Fiskeopdræt DK - 4780 Stege